**ÁLTALÁNOS SZERZŐDÉSI FELTÉTELEK**

**Tudásátadási szolgáltatásra vonatkozó szolgáltatási szerződéshez**

1. A **NAK Agrárszolgáltató Nonprofit Korlátolt Felelősségű Társaság** (székhely**:** 6000 Kecskemét, Tatár sor 6., cégjegyzékszám: 03-09-118292) által közzétett jelen dokumentumban határozta meg a közötte, mint Intézmény és a Résztvevő (mint Közvetett Kedvezményezett) között a www.naknonprofit.hu interaktív webes felületen megtett jognyilatkozat és annak visszaigazolása útján létrejött Szolgáltatási Szerződés Általános Szerződési Feltételeit (a továbbiakban: ÁSZF).
2. Résztvevő a www.naknonprofit.hu interaktív webes felületen megtett jognyilatkozat útján, meghatározott képzésre nézve tudásátadási szolgáltatásra vonatkozóan Szolgáltatási Szerződés létesítése iránti szándékát fejezi ki (a továbbiakban: Jelentkezés).
3. A Résztvevő jelentkezését követően a Szolgáltatási Szerződés a meghatározott képzésre vonatkozóan közzétett Részletes Képzési Feltételekben, és a Felnőttképzési Szerződésben foglalt tartalommal abban az esetben jön létre, ha az Intézmény a Résztvevő képzésre vonatkozó jogosultságát elfogadja, és ezzel kapcsolatban Résztvevőt elektronikus levélben tájékoztatja.
4. A Résztvevő képzésre vonatkozó jogosultsági feltételeit a meghatározott képzésre vonatkozó Képzési tájékoztatók tartalmazzák. Abban az esetben, ha Résztvevő nem felel meg a képzésre vonatkozó jogosultsági feltételeknek, úgy az Intézmény a Résztvevőt ezzel kapcsolatosan elektronikus levélben tájékoztatja.
5. Amennyiben a Részvevő képzésen való feltételeként a meghatározott képzésre vonatkozóan közzétett Képzési tájékoztató képzési hozzájárulás előzetes megfizetését írja elő, úgy az Intézmény a Résztvevőt elektronikus levélben felhívja a képzési hozzájárulás díjának banki utalás útján történő megfizetéséről. A képzési hozzájárulás megfizetéséhez készített díjbekérőt a Résztvevő a felhasználói fiókjából jogosult és köteles letölteni. A hozzájárulási díj határidőben történő megfizetése esetén az Intézmény elektronikus számlát bocsát ki, erről elektronikus levélben tájékoztatja a Résztvevőt, és azt a Résztvevő felhasználói fiókjába hozzáférhetővé teszi. Résztvevő az elektronikus számlát felhasználói fiókjában történő hozzáférhetővé válásától számított 24 órán belül letölteni köteles.
6. Az Intézmény által megjelölt határidőn belül a képzési hozzájárulást nem fizeti meg, úgy az Intézmény eláll a szerződéstől, és erről a Résztvevőt elektronikus levélben tájékoztatja.
7. A Szolgáltatási Szerződéssel a Résztvevő vállalja, hogy a jelentkezéssel érintett képzésen részt vesz, és arra nézve felnőttképzési szerződést köt az Intézménnyel. Abban az esetben, ha a Részvevő Közvetett Kedvezményezett érdekében a képzésen az általa foglalkoztatott, illetve vele megbízási jogviszonyban vagy egyéb munkavégzésre irányuló jogviszonyban álló személy, családi gazdaság vezetője vagy tagja, vagy az általa kijelölt alkalmazott, vagy az általa meghatalmazott személy vesz részt, úgy felnőttképzési szerződést ez utóbbi személy köteles megkötni, aki ez által a képzési kötelezettséget kizárólag a közvetett kedvezményezett javára teljesíti.
8. Abban az esetben, ha a Résztvevő a meghirdetett és jelentkezett képzésen nem tud részt venni, úgy – legkésőbb az adott képzést megelőző 5. munkanapig jogosult azt lemondani, amiről haladéktalanul köteles telefonon és elektronikus levélben tájékoztatni a megyei illetékes Képzésszervezőt. A megyei illetékes képzésszervezők elérhetőségeit az alábbi címen tekintheti meg: <http://www.naknonprofit.hu/tartalom/id/kepzesek>

A résztvevő határidőn belül közölt lemondása a Résztvevő és az Intézmény között a Szolgáltatási Szerződés felmondásának minősül. Részvevő tudomásul veszi, hogy Intézmény a képzést megelőző 3. napig jogosult a Szolgáltatási Szerződés felmondására, amiről elektronikus levélben tájékoztatja a Résztvevőt.

1. Intézmény jogosult a 3. napig jogosult a meghirdetett képzés idejének és helyszínének módosítására, amiről elektronikus levélben tájékoztatja a Résztvevőt Amennyiben a Résztvevők a meghirdetett képzés idejének és helyszínének módosításáról történő tájékoztatást megelőzően képzési hozzájárulást teljesített, és erről az Intézmény számlát állított ki, úgy az Intézmény a számlát sztornózza és az új képzési időpont adataival új számlát állít ki, és azt a Résztvevő felhasználói fiókjába hozzáférhetővé teszi. Résztvevő az elektronikus számlát felhasználói fiókjában történő hozzáférhetővé válásától számított 24 órán belül letölteni köteles.
2. Abban az esetben, ha a Résztvevő a meghirdetett képzésen nem jelenik meg, és nem köti meg a felnőttképzési szerződést, úgy a Szolgáltatási Szerződés a képzés napját követő 15 napon belül megszűnik és az esetlegesen teljesített képzési hozzájárulást a Résztvevő számára a Szolgáltatási Szerződés megszűnéséig visszafizeti.
3. Abban az esetben, ha a Résztvevő a képzési hozzájárulást megfizette, de a meghirdetett képzésen nem jelenik meg, és nem köti meg a felnőttképzési szerződést, viszont a Szolgáltatási Szerződés megszűnéséig bejelentkezik ugyanazon képzési típuson belül másik időpontban/helyszínen megszervezett képzésre, úgy a Képzésszervező jelen dokumentum 9. pontja szerint új számlát állít ki, és ez esetben a Résztvevőnek már nincs fizetési kötelezettsége.
4. Jelen ÁSZF a meghatározott képzésre vonatkozóan közzétett Képzési tájékoztatóban, és a Felnőttképzési Szerződésben foglalt tartalommal együtt érvényes.
5. Résztvevő az Intézmény erre vonatkozó külön és kifejezett tájékoztatását követően elfogadja, hogy az hogy az Intézmény, amennyiben az irányadó jogszabályok, illetve a VP1-1.1.1-17 Agrárgazdasági képzések és felkészítő tréningek” pályázati felhívás, vagy a támogató által hozott döntés azt szükségessé teszi, úgy jogosult azt a jelen Általános Szerződési Feltételek egyoldalú módosítására. Résztvevő az Intézmény erre vonatkozó külön és kifejezett tájékoztatását követően elfogadja, hogy az Általános Szerződési Feltételekben és annak elválaszthatatlan részét képező, meghatározott képzésre vonatkozóan közzétett Képzési tájékoztatóban alkalmazott egyoldalú módosításokat Intézmény a www.naknonprofit.hu webes felületen történő publikálással közli.

**Hatály**:

Jelen Általános Szerződési Feltételek a közzétételétől számítva, azaz 2019.február 18. napjától lépnek hatályba és a NAK Agrárszolgáltató Nonprofit Korlátolt Felelősségű Társaság eltérő rendelkezéséig hatályosak.

|  |  |
| --- | --- |
| ………………………………NAK Agrárszolgáltató Nonprofit Kft.Kovács Zsolt ügyvezetőAgrárszolgáltató  | ………………………………NAK Agrárszolgáltató Nonprofit Kft. Darabos Tamás ügyvezetőAgrárszolgáltató |
|  |  |